N Á R O D N Á R A D A S L O V E N S K E J R E P U B L I K Y

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VIII. volebné obdobie**

Číslo: CRD - 800/2023

**1714**

**Návrh**

**na voľbu člena Rady Rozhlasu a televízie Slovenska**

**Predkladá: Materiál obsahuje:**

Výbor Národnej rady Slovenskej republiky 1. Návrh uznesenia Národnej rady

pre kultúru a médiá Slovenskej republiky  
2. Správu k návrhu na voľbu člena rady

3. Návrh kandidátov na člena rady

4. Uznesenie Výboru Národnej rady Slovenskej republiky pre kultúru a médiá

**Bratislava máj 2023**

**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD – 800/2023

N á v r h

**U Z N E S E N I E**

**N Á R O D N E J R A D Y S L O V E N S K E J R E P U B L I K Y**

**z .............. 2023**

k návrhu na voľbu člena Rady Rozhlasu a televízie Slovenska

**Národná rada Slovenskej republiky**

podľa § 9 ods. 1 písm. c) a § 11 ods. 5 zákona č. 532/2010 Z. z. o Rozhlase a  televízii Slovenska a o zmene a doplnení niektorých zákonov v znení neskorších predpisov

**z v o l i l a**

člena Rady Rozhlasu a televízie Slovenska

**za oblasť ekonómie**  .................................................

na funkčné obdobie 6 rokov odo dňa zvolenia.

**N Á R O D N Á R A D A S L O V E N S K E J R E P U B L I K Y**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD - 800/2023

**S p r á v a**

**Výboru Národnej rady Slovenskej republiky pre kultúru a médiá**

**k návrhu na voľbu člena Rady Rozhlasu a televízie Slovenska**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Podľa § 12 ods. 1 písm. a) zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov (ďalej len „zákon o Rozhlase a  televízii Slovenska) sa dňom 10. februára 2023 skončilo funkčné Martinovi Kabátovi, odborníkovi v oblasti ekonómie. Keďže na 88. schôdzi Národnej rady Slovenskej republiky nebol zvolený odborník za oblasť **ekonómie**, je potrebné podľa § 9 ods. 1 písm. c) zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov zvoliť **jedného odborníka v oblasti ekonómie**.

Na základe výzvy Výboru Národnej rady Slovenskej republiky pre kultúru a médiá zverejnenej dňa 3. apríla 2023 predložili právnické osoby pôsobiace v oblasti audiovízie, médií, kultúry, ekonómie, práva, hospodárstva, vedy, vzdelávania, rozvoja a ochrany duchovných hodnôt, ľudských práv a životného prostredia, ochrany zdravia, reprezentujúce alebo zastupujúce záujmy národnostných menšín alebo etnických skupín, iných menšín alebo registrované cirkvi a náboženské spoločnosti (§ 9 ods. 3 zákona o Rozhlase a televízii Slovenska) návrhy kandidátov na členov rady. Do stanoveného termínu výbor dostal tieto návrhy kandidátov:

***Oblasť ekonómie:***

**Meno a priezvisko:**  **Návrh predkladá:**

1. **Ing. Peter Abrahám** Zväz strojárskeho priemyslu Slovenskej

republiky, Bratislava

1. **Ing. Marek Volný** Slovenský zväz rádioamatérov Stupava

Výbor Národnej rady Slovenskej republiky pre kultúru a médiá posúdil predložené návrhy kandidátov na člena rady a konštatoval, že v súlade s § 9 a § 10 zákona o Rozhlase a televízii Slovenska obsahujú všetky náležitosti.

Výbor Národnej rady Slovenskej republiky pre kultúru a médiá vyslovil súhlas s návrhom na voľbu člena Rady Rozhlasu a televízie Slovenska (tlač 1714).

Podmienky podľa čl. 5 ods. 7 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov neboli preskúmané, nakoľko si ich zvolený kandidát môže usporiadať do 30 dní od zvolenia.

**Príloha**

**N á v r h**

**kandidátov na člena Rady Rozhlasu a televízie Slovenska**

**Oblasť ekonómie**

1. **Ing. Peter Abrahám**

*Rok narodenia:* 1951

*Bydlisko:* Bratislava

*Vzdelanie:* Vysoká škola ekonomická v Bratislave

*Zamestnávateľ:* dôchodca

*Funkcia v zamestnaní:* ---

*Navrhol:* Zväz strojárskeho priemyslu Slovenskej republiky, Bratislava

1. **Ing. Marek Volný**

*Rok narodenia:* 1973

*Bydlisko:* Bratislava

*Vzdelanie:* Ekonomická univerzita v Bratislave

*Zamestnávateľ:* Business Lease, s. r. o.

*Funkcia v zamestnaní:* finančný riaditeľ

*Navrhol:* Slovenský zväz rádioamatérov Stupava

***Výbor Národnej rady Slovenskej republiky***

***pre kultúru a médiá***

84. schôdza výboru

K č. CRD - 800/2023

**218**

**Uznesenie**

**Výboru Národnej rady Slovenskej republiky pre kultúru a médiá**

**z 11. mája 2023**

k  návrhu na voľbu člena Rady Rozhlasu a televízie Slovenska **(tlač 1714).**

**Výbor Národnej rady Slovenskej republiky pre kultúru a médiá**

1. **konštatuje, že**
2. dňom 10. februára 2023 skončilo funkčné obdobie Martinovi Kabátovi, odborníkovi v oblasti ekonómie;
3. keďže na 88. schôdzi Národnej rady Slovenskej republiky nebol zvolený odborník za oblasť **ekonómie**, je potrebné zvoliť jedného člena Rady Rozhlasu a televízie Slovenska podľa § 9 ods. 1 písm. c) zákona č. 532/2010 Z. z. o Rozhlase a  televízii Slovenska a o zmene a doplnení niektorých zákonov v znení neskorších predpisov, a to na funkčné obdobie 6 rokov odo dňa zvolenia (odborníka v oblasti ekonómie);
4. navrhovaní kandidáti

***Oblasť ekonómie:***

1. **Ing. Peter Abrahám**
2. **Ing. Marek Volný**

spĺňajú požadované podmienky a predložené návrhy sú v súlade s kritériami uvedenými v § 9 a § 10 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov;

1. **súhlasí**

s návrhom na voľbu člena Rady Rozhlasu a televízie Slovenska **(tlač 1714**)

1. **odporúča Národnej rade Slovenskej republiky, aby**
2. **uskutočnila voľbu**

podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní iných funkcionárov, schváleného uznesením Národnej rady Slovenskej republiky č. 498 zo 17. júna 2011;

1. **uskutočnila opakovanú voľbu člena rady**

v prípade, že nebude zvolený potrebný počet členov rady z navrhovaných kandidátov (jeden za oblasť ekonómie a to na tej istej schôdzi Národnej rady Slovenskej republiky). Do opakovanej voľby postupujú všetci navrhnutí kandidáti, ktorí neboli zvolení.

1. **určuje**

**poslanca Michala Luciaka**

za spravodajcu výboru a poveruje ho, aby uviedol návrh na voľbu člena Rady Rozhlasu a televízie Slovenska na schôdzi Národnej rady Slovenskej republiky a informoval o stanovisku Výboru Národnej rady Slovenskej republiky pre kultúru a médiá;

1. **p o v e r u j e**

**poverenú podpredsedníčku výboru Janu Žitňanskú**

predložiť predsedovi Národnej rady Slovenskej republiky návrh na voľbu člena Rady Rozhlasu a televízie Slovenska so stanoviskom Výboru Národnej rady Slovenskej republiky pre kultúru a médiá.

Bratislava 11. mája 2023

**Jana**  **Žitňanská, v.r.**

poverená podpredsedníčka

Výboru Národnej rady Slovenskej republiky pre kultúru a médiá